รายการเดินหน้าประเทศไทย : ราชรถ-พระยานมาศ
นายวีระ  โรจน์พจนรัตน์  รัฐมนตรีว่าการกระทรวงวัฒนธรรม กล่าวว่า หลังจากที่ได้มีการบวงสรวงอัญเชิญราชรถไปใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตรแล้วนั้น ราชรถที่ใช้ในงานพระราชพิธี คือ พระมหาพิชัยราชรถ เกรินบันไดนาค ราชรถปืนใหญ่ รวมทั้งพระราเชนทรยานและพระราเชนทรยานน้อย ตลอดจนพระยานมาศสามลำคาน ได้มีการอัญเชิญมาทำการซ้อมริ้วขบวนพระบรมราชอิสริยยศ ล่าสุดในวันที่ 21 และ 22 ตุลาคมที่ผ่านมา โดยทุกอย่างใช้งานได้เป็นอย่างดี มีความสมบูรณ์ และราชรถที่ได้ใช้ในการซ้อมขบวนพระราชอิรยศ ได้มาประดิษฐ์ฐานที่โรงราชรถทั้งหมด สำหรับขั้นตอนการใช้งานราชรถ ในวันที่ 26 ต.ค.2560 จะมีการอัญเชิญพระบรมโกศจากพระที่นั่งดุสิตมหาปราสาทมาประดิษฐานที่พระยานมาศสามลำคาน และจะอัญเชิญเข้าสู่ริ้วขบวนที่ 1 จากพระที่นั่งดุสิตไปยังบริเวณท้ายมุมของวัดโพธิ์ ซึ่งอยู่ตรงหน้าของกรมการรักษาดินแดน จากนั้นจะมีพระมหาพิชัยราชรถรอยู่และมีเกรินบรรไดนาคทอดไว้ โดยจะอัญเชิญพระบรมโกศขึ้นเกรินบรรไดนาคและอัญเชิญพระบรมโกศขึ้นประดิษฐานบนพระมหาพิชัยราชรถ จากนั้นจะเข้าสู่ริ้วขบวนที่ 2 พระมหาพิชัยราชรถจะเคลื่อนขบวนไปตามถนนสนามไชย ซึ่งหน้าพระมหาพิชัยราชรถจะมีราชรถน้อย โดยสมเด็จพระวันรัตจะนั่งอยู่บนราชรถน้อยและอ่านพระอภิธรรม จากนั้นขบนวนจะเคลื่อนจากถนนสนามไชยผ่านวังสราญรมย์ ผ่านกระทรวงกลาโหม ผ่านศาลหลักเมือง เลี้ยวซ้ายผ่านศาลฎีกา และเลี้ยวเข้าสู่มณฑลพิธีท้องสนามหลวง บริเวณลานตรงกลางท้องสนามหลวงจะมีราชรถปืนใหญ่รออยู่ ซึ่งราชรถปืนใหญ่จะเป็นริ้วขบวนที่ 3 โดยจะเคลื่อนพระบรมโกศจากพระมหาพิชัยราชรถมาประดิษฐาน ณ ราชรถปืนใหญ่ และเคลื่อนเข้าสู่มณฑลพิธี จากนั้นจะเวียนรอบพระเมรุมาศ 3 รอบ และจะอัญเชิญพระบรมโกศผ่านสะพานเกรินบรรไดนาคขึ้นไปสู่พระจิตกาธานบนพระเมรุมาศ สำหรับพระราเชนทยายน้อย และพระราเชนทยานจะใช้ช่วงวันที่ 27 ในริ้วบวนที่ 4 จะใช้พระราเชนทยานอัญเชิญพระบรมอัญฐิ ส่วนพระราเชนทยานน้อยจะอัญเชิญพระราชสรีรางคาร โดยอัญเชิญจากมณฑลพิธีท้องสนามหลวงเข้าสู่พระที่นั่งดุสิตมหาปราสาท ส่วนริ้วขบวนที่ 5 จะมีการอัญเชิญพระราเชนทยานจากพระที่นั่งดุสิตมหาปราสาทมาที่พระที่นั่งจักรีมหาปราสาท


ขณะที่มรดกทางศิลปวัฒธรรมของชาติ โดยเฉพาะอย่างยิ่งราชรถและพระยานมาศ สืบทอดมาหลายยุคสมัยมีการบูรณะซ่อมแซมทุกองค์ที่ใช้สร้างจากภูมิปัญญา ความเชื่อ และองค์ความรู้ของช่างในยุคต่างๆ  ตั้งแต่ช่างแกะสลัก ลงรักปิดทอง ช่างกระจก ที่สำคัญคนไทยโบราณมีความรู้ในทางวิศวกรรม ศิลปกรรม สถาปัตยกรรม และกลไกเครื่องกลที่จะใช้ในราชรถ ควรศึกษาและสืบทอดสิ่งที่เรามีอยู่ในปัจจุบันและต้องมีความภาคภูมิใจ

นิตยา คุณสิม/สวท.